Plassen ligger i Vika og er mot øst delt med en lindeallé fra Kronprinsesse Märthas plass, ofte kalt Rådhushagen, som ligger inntil Oslo rådhus. Olav Vs gate går langs plassens vestside. Dronning Mauds gate munner ut på Rådhusplassen ved Olav Vs plass. Plassen var tidligere en del av gateløpet til Olav Vs gate. Midt på plassen er det en opphøyet felt med plen, og på feltet står to poppeltrær, som har fått utvikle en naturlig krone uten kraftig beskjæring. Trærne står midt i siktlinjen både fra Olav Vs gate og Haakon VIIs gate.